אופניים חשמליים, קורקינט חשמלי וסגוואי הפכו מזמן לחלק מהנוף האורבני שלנו – ובצדק. מצוקת החניה, הפקקים ויוקר המחיה הובילו לכך שלא מעט ישראלים בוחרים להצטייד באחד מהכלים הללו, ולא להזדקק לחסדי התחבורה הציבורית או הוצאות הרכב הכבדות. אז מתי הבעיה מתחילה?
קורקינט ואופניים חשמליים: מה המצב היום?
במהלך השנים האחרונות אנו עדים לתופעה שהולכת ומתפתחת של ייבוא רכבים מסוג זה, בנוסף הולכות ומתרבות חברות ההשכרה המציעות פתרונות ושירותים להשכרת קורקינט ואפנים במגוון ערים בגוש דן.
וככל שהרכבים הללו מתרבים וחולף הזמן ללא כללי בטיחות ברורים וכללי התנהגות ברורים – נוצר כאוס. וזה כבר מסוכן. לא מעט נהגים נתקלים ברוכבי קורקינט ממונע המתפרצים לכיכר מבלי לשים לב שהם נגד כיוון התנועה ולא מעט רוכבים נפגעים כתוצאה מכך – עד כדי סכנת חיים.
החל משנת 2015 עת התחילה התופעה בישראל של ייבוא רכבים אלה, ועד עתה בכל שנה הולכות וגוברות התאונות הקשות, המביאות לידי פציעות קשות מדרגות שונות, ואף גובות חיי אדם. כך לדוגמא, נוכחנו ב2018 למקרה הטרגי של מות ארי נשר ז"ל בתאונת אופניים מחרידה, כמו כן פציעתה הקשה של הדוגמנית שלומית מלכה בתאונת קורקינט תפסה מקום מרכזי בעיתונות ובמהדורות החדשות.
ואכן, בעקבות התרבות התופעה והשלכותיה, קבע המחוקק שורה של תקנות שמטרתן להסדיר את השימוש בקורקינט החשמלי ובכלים דומים.
מה מדינת ישראל חוקקה בעקבות המצב?
כפי שציינו קודם לכן, בעקבות הבלאגן שנוצר במדינה ובגלל התופעה והשלכותיה, מדינת ישראל חוקקה מספר תקנות על מנת להסדיר את השימוש בקורקינט החשמלי ובכלים דומים.
על כולנו להבין קודם כל שמדובר בכלי תחבורה לכל דבר – הן מבחינת הבטיחות האישית והן מבחינת כללי התעבורה. לא מעט אנשים מחליטים שבגלל שאין צורך ברישיון נהיגה או תשלומי אגרות על הכלי , כללי הנהיגה לא חלים עליו , זה לא נכון. כשאנחנו רוכבים בקורקינט, אנחנו מחויבים לציית לרמזורים, תמרורים ולתת זכות קדימה להולכי רגל או רכבים אחרים.
אז מה התקנות החדשות?
הספק– הספק מירבי של עד 250.
מהירות- אסור שמהירותו של הקורקינט תעבור את ה-25 קמ"ש.
משקל- משקל הקורקינט לא יעלה על 30 ק"ג.
גיל- גילו המינימלי של הרוכב חייב להיות 16.
קסדה-חובה לחבוש קסדה.
אפוד זוהר-בלילה חובה ללבוש אפוד זוהר.
סימון-חובה להדביק מדבקה על הקורקינט, המציינת את מספרו הסידורי, מהירותו המירבית, משקלו וכן הגבלת גיל הרכיבה.
מבחן עיוני– חובת מעבר מבחן תאוריה ע"י משרד הרישוי.
מלבד התקנות הללו , יש כמובן לשים לב לכללי הבטיחות והדרך, ולרכב בשבילי אופנים ייעודים, שנסללו לטובת כלל רוכבי האופניים והקורקינט, לרכב בצד ימין של הכביש בהתאם לכללי התנועה, בכדי לא לסכן את בטיחות הרוכב ולהאט את התנועה.וכמובן לא לרכב על המדרכות המיועדות להולכי רגל.
עוד חזון למועד? ייתכן, אך כחלק מראיה קולקטיבית של העולם ההולך ומתחדש כל הזמן, המגמה לשמור של איכות הסביבה ואוויר נקי, והפקקים אשר מטרידים יום יום את כולנו, לא מן הנמנע שבעתיד בכבישי תל אביב וגוש דן, תותר רק נסיעת אופנים חשמליים וקורקינט, וכן תחבורה ציבורית.
רוצים לדעת עוד בנוגע לתקנות החדשות שחוקקו בהקשר הקורקינט והאופניים החשמליים? פנו אלינו ותוכלו לשוחח עם עורך דין תעבורה מקצועי שיעזור לכם בכל סוגיה משפטית.